Document ID: 31990R0571

*****
ΚΑΝΟΝΙΣΜΟΣ (ΕΟΚ) αριθ. 571/90 ΤΗΣ ΕΠΙΤΡΟΠΗΣ
της 7ης Μαρτίου 1990
περί τροποποιήσεως του κανονισμού (ΕΟΚ) αριθ. 3967/89 για τον καθορισμό, για την περίοδο εμπορίας 1990, του συνολικού προβλεπομένου ύψους των εισαγωγών των προϊόντων που υπάγονται στο συμπληρωματικό μηχανισμό συναλλαγών στον τομέα των προϊόντων αλιείας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 546/89 της Επιτροπής της 27ης Φεβρουαρίου 1986 για τη θέσπιση των λεπτομερειών εφαρμογής του συμπληρωματικού μηχανισμού συναλλαγών στον τομέα των προϊόντων αλιείας (1), όπως τροποποιήθηκε από τον κανονισμό (ΕΟΚ) αριθ. 237/87 (2), και ιδίως το άρθρο 2,
Εκτιμώντας:
ότι με τον κανονισμό (ΕΟΚ) αριθ. 3967/89 (3), η Επιτροπή έχει καθορίσει, για την περίοδο αλιείας 1990, το συνολικό προσωρινό ύψος εισαγωγών για τα προϊόντα που υπάγονται στο συμπληρωματικό μηχανισμό συναλλαγών στον τομέα των προϊόντων αλιείας·
ότι με τον κανονισμό (ΕΟΚ) αριθ. 570/90 της Επιτροπής (4), έχουν καταργηθεί, για τη Δημοκρατία της Πορτογαλίας, οι ποσοστώσεις εισαγωγών όσον αφορά τα προϊόντα που υπάγονται στους ποσοτικούς περιορισμούς· ότι πρέπει, κατά συνέπεια, τα προϊόντα αυτά να μην υπάγονται πλέον στο συμπληρωματικό μηχανισμό συναλλαγών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μέρος Β του παραρτήματος του κανονισμού (ΕΟΚ) αριθ. 3967/89 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1990.

Labels: 3
18
6